Problemstilling+-+forslag


 * Forslag til problemstilling for oppgaven i RFK - IKT for ledere**

Bakgrunn: Det siste skoleåret har vi begge deltatt i RFK sitt lederprogram for IKT i skolen. Det har vært fire samlinger med ledere fra alle de videregående skolene. Arne Krokan har vært den faglige leder for kursene og har tatt deltakere inn i den digitale verden slik den fungerer på mange vis. Han har vært innom emner som - nye former for kommunikasjon med digitale hjelpemidler - økonomi i en digital verden - kjennetegn for de digitale innfødte - behovet for endringer i skolen på bakgrunn av digitale hjelpemidler - vi trenger en visjon for skolen om noen år - drømmeskolen - hvordan vi skal holde oss oppdatert i en digital tid - viktigheten av å bygge personlige nettverk - blogger - nettverkssamfunn - bruke og utvikle de ferdighetene elevene i skolen har i digitale verktøy i skolesammenheng - lage planer for å utvikle skolen

Vi har også deltatt i lærende nettverk 3 i Rogaland med skoleledere og IKT ansvarlig i fire grunnskoler og to videregående skoler. Det har vært fire samlinger i løpet av året. Her har samlingene vært for å utveksle erfaringer oss i mellom og få faglige innspill fra foredrag og reiser. Disse samlingen har fungert slik at vi alle har bidratt til å utvikle horisonten og læringen har vært både på det formelle og det uformelle planet. Etter tre års deltakelse er nettverket avsluttet som et prosjekt for deltakerskolene med styring fra ITU. På den siste samlingen ble vi enige om for holde kontakten og ha en samling i høst. Til et program ble Klaus og jeg spurt om å dele de erfaringene vi fikk i løpet av året på kurset for ledere innen IKT i skolen.

Forslag til problemstilling: Ut fra det vi har lært og gjennomgått i kurset IKT for ledere i Rogaland fylkeskommune skal vi presentere hjelpemidler og utviklingstrekk i en digital hverdag for skolene i LN3. I løpet av samlingen skal deltakerne i LN3 sette opp utvilkingsmål for sin egen skole for framtidig IKT-bruk. Utfordringen i et innlegg for LN3 blir å trekke ut viktige forhold fra teori og forskning knyttet til emnet og presentere dette sammen med egne refleksjoner omkring emnet.